**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |
| --- | --- |
| **Biudžetiniai metai** | 2019-ieji metai |
| **Asignavimų valdytojas (‑ai), kodas** | Urbanistinės plėtros departamentas, 4Savivaldybės administracija, 1Investicijų ir ekonomikos departamentas, 5 Miesto ūkio departamentas, 6 |
| **Programos pavadinimas** | **Miesto urbanistinio planavimo programa** | **Kodas** | **01** |
| **Ilgalaikis prioritetas (pagal KSP)** | Tvari urbanistinė raidaMiesto konkurencingumo didinimas | **Kodas** | **II****III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Užtikrinti kompleksišką ir darnų miesto planavimą | **Kodas**  | **01** |
| **Tikslo įgyvendinimo aprašymas:**Siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.**01 uždavinys. Rengti miesto teritorijų planavimo bei susijusius dokumentus.***Detaliųjų ir kitų planų rengimas.* 2019 m. planuojama patvirtinti Klaipėdos miesto savivaldybės bendrąjį planą. Pradėsiantis galioti bendrasis planas sukurs palankesnes sąlygas miesto plėtrai ir suteiks galimybę lanksčiau planuoti miesto teritorijas – ta pati teritorija galės turėti ir gyvenamąją, ir komercinę, ir visuomeninę paskirtį. Miesto gyventojai ar verslo atstovai, norėdami keisti veiklos pobūdį, neprivalės keisti teritorijos paskirties, todėl šis planas leis lanksčiau ir greičiau vystyti miestą, pritraukti naujas investicijas. Bendrajame plane atsiras miesto centro ir pocentrių sistema. Bus atsisakoma vienafunkcio teritorijų planavimo – įvairiuose nuo miesto centro nutolusiuose mikrorajonuose bus kuriami mažieji centrai – paslaugų, prekybos, visuomeninės paskirties viešosios erdvės. 2020 m. numatyta supažindinti visuomenę su bendruoju planu, tam bus pagaminti informaciniai stendai, parengtas informacinis paketas žiniasklaidos priemonėms, organizuoti įvairūs renginiai.2019 m. bus koreguojamas žemės sklypo Turgaus g. 24 detalusis planas (dokumentas susijęs su Šv. Jono bažnyčios atstatymu), Taikos pr. 54 detalusis planas, rengiamas Klaipėdos miesto rytinės dalies B teritorijos (tarp Pajūrio g., kelio A13, Liepų g. ir Danės g.) susisiekimo infrastruktūros vystymo specialusis planas ir kiti planai. 2021 m. planuojama rengti atskirų teritorijų perspektyvinio vystymo galimybių studijas, kokios tai bus teritorijos, paaiškės parengus bendrąjį planą.*Žemės sklypų planų rengimas.* Siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, skverų, miesto parkų bei kitų objektų, kuriems eksploatuoti, statyti ar rekonstruoti reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus. *Žemės visuomenės poreikiams paėmimas inžinerinės infrastruktūros plėtrai.* Kai kurių savivaldybės reikmėms reikalingų žemės sklypų suformavimui būtina vykdyti žemės paėmimo visuomenės poreikiams procedūrą. Numatoma tęsti pradėtus ir pradėti rengti žemės paėmimo visuomenės poreikiams projektus:1. žemės, reikalingos *Pylimo g.* rekonstruoti.Numatoma paimti visuomenės poreikiams 19 individualių garažų, esančiųDidžioji Vandens g. 28B. Žemės sklypai jiems eksploatuoti nesuformuoti. Kadangi ne su visais pastatų savininkais pavyks sudaryti pirkimo sutartis, todėl planuojama žemės paėmimo visuomenės poreikiams procedūra likusiems pastatams paimti;2. žemės, reikalingos *kultūros paveldo objekto bastionų komplekso G139K (Jono kalnelio) apsaugos reikalams.* Numatoma paimti visuomenės poreikiams garažus, esančius Kūlių Vartų g. 5A. Garažai nuosavybės teise priklauso 2 fiziniams asmenims. Norint nugriauti statinius, reikia vykdyti žemės paėmimo visuomenės poreikiams procedūras;3. žemės, reikalingos *Bastionų gatvei tiesti.* Numatoma paimti visuomenės poreikiams žemės sklypus: paimama0,06 ha žemės sklypo dalis, gyvenamasis namas su negyvenamosiomis patalpomis (332,51 kv. m)Bangų g. 11, paimama 0,0076 ha žemės sklypo dalis Gluosnių g. 6 ir paimama 0,0253 ha žemės sklypo dalis Danės g. 6. 2018 m. buvo išmokėtos turto kompensacijos savininkams, tačiau vyko teisminiai procesai su trijų patalpų savininkais dėl kompensacijos dydžio, todėl 2019 m. yra planuojama mokėti kompensacijas pagal galimą teismo sprendimą;4.žemės, reikalingos *Laisvosios ekonominės zonos (toliau – LEZ)* teritorijai atlaisvinti. Gyventojų iškeldinimo iš Klaipėdos laisvosios ekonominės zonos programa (Lietuvos Respublikos Vyriausybės 2010-07-14 nutarimas Nr. 1038) nėra iki galo įgyvendinta, nes visuomenės poreikiams nėra paimti 4 žemės ūkio paskirties sklypai, kurie apriboja veiklą Klaipėdos LEZ teritorijoje. Todėl 2019 m. planuojama rengti žemės paėmimo visuomenės poreikiams projektus dėl teritorijos (2,186 ha) atlaisvinimo LEZ veiklai;5. žemės, reikalingos naujos gatvės tiesimui tarp Klemiškės ir Tilžės g. (1,44 ha). Nauja gatvė reikalinga besivystančiam gyvenamųjų namų kvartalui aptarnauti, privažiuoti prie detaliuoju planu suplanuoto naujo sporto komplekso su regioniniu stadionu;6. žemės, reikalingos *Naujajai Uosto g.* rekonstruoti. 2019 m. bus rengiamas žemės paėmimo visuomenės poreikiams projektasdėl žemės sklypo dalies ir gyvenamojo namo su negyvenamosiomis patalpomis Naujoji Uosto g. 5.*Miško žemės keitimas kitomis naudmenomis inžinerinės infrastruktūros plėtrai.*Siekiant suformuoti žemės sklypus rekonstravimo projektams įgyvendinti, būtina vykdyti miško naudmenų pavertimo kitomis naudmenomis procedūrą, sumokėti į valstybės biudžetą apskaičiuotą piniginę kompensaciją ir įregistruoti kitos paskirties žemės sklypus Nekilnojamojo turto registre. 2019 m. planuojama ruošti dokumentaciją dėl miško žemės pakeitimo (~ 1,0 ha) siekiant Smiltynėje rekonstruoti dviračių ir pėsčiųjų takus. **02 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.***Geoinformacinių sistemų (GIS) administravimas ir kontrolė.* Siekiant užtikrinti didesnį paslaugų naudotojų pasitenkinimą elektroninėmis viešosiomis paslaugomis ir plataus jų naudojimo, toliau bus dedami GIS duomenys į elektroninę terpę, taip sudaromos sąlygos teikti viešąsias paslaugas 3 ir 4 elektroninių paslaugų brandos lygiu. GIS duomenų bazei reikalinga nuolatinė priežiūra, atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Mieste nenutrūkstamai vyksta projektavimo ir statybos darbai. Prieš šiuos darbus ir po jų yra vykdomi geodeziniai darbai. Visi šie darbai pagal Lietuvos Respublikos geodezijos ir kartografijos įstatymą turi būti kontroliuojami ir koordinuojami – išduodami leidimai vykdyti geodezinius darbus, turi būti tikrinama darbų kokybė, kontroliuojamas geodezininkų darbas, derinamos topografinės nuotraukos. Toliau bus tęsiamos WebGIS programų ir Klaipėdos m. teminių žemėlapių viešinimo paslaugų integravimas į Klaipėdos miesto savivaldybės interneto svetainę www.klaipeda.lt, kurioje yra publikuojami parengti teminiai skaitmeniniai žemėlapiai, viešinantys teritorijų planavimo dokumentus, turistinius maršrutus, investicinius projektus, statistikos duomenis.**03 uždavinys. Vykdyti paveldo objektų išsaugojimo priemones.***Kultūros paveldo objektų apskaitos, tvarkybos ir sklaidos dokumentacijos parengimas.* Kasmet planuojama rengti po 3 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus, nepriklausomai nuo to, kas yra statinių savininkai. Pagal Klaipėdos miesto paveldo apsaugos strategiją, 2019 m. planuojama parengti Klaipėdos Senamiesčio ir Naujamiesčio erdvių ir pastatų fasadų dekoratyvinio apšvietimo schemą, 2020 m. – Antrojo pasaulinio karo pakrantės priešlėktuvinės gynybos baterijų sutvarkymo techninį projektą, kuris bus rengiamas pagal Antrojo pasaulinio karo vokiečių pakrantės gynybos įtvirtinimų vertinimo paveldosaugos medžiagą. 2020 m. planuojama paženklinti lentelėmis Klaipėdos miesto karinio paveldo objektus (XX amžiaus pasaulinių karų laikotarpio ir senesnius).Kasmet visoje Europoje minimos Europos paveldo dienos. Renginius koordinuoja Kultūros paveldo departamentas, rengia – savivaldybė. Kasmet rugsėjo mėn. planuojama organizuoti kasmetinį Europos paveldo dienų renginį, išleisti informacinį leidinį apie miesto paveldo objektus, esant būtinybei atlikti archeologinius tyrimus Klaipėdos miesto teritorijoje. Atliekant meninių akcentų, inžinerinių komunikacijų įrengimo bei statinių statybos darbus, nuolat atsiranda būtinybė senojo miesto vietoje atlikti archeologinius tyrimus. 2019–2021 m. numatoma atlikti 1–2 nedidelės apimties archeologinius tyrimus.*Kultūros paveldo objektų tvarkyba.* Kultūros paveldo objektų tvarkyba bus vykdoma vadovaujantis 2017 m. patvirtintu Klaipėdos miesto saugomų kultūros paveldo objektų tvarkybos darbų finansavimo tvarkos aprašu. 2019–2020 m. planuojama iš dalies finansuoti iki 5 pastatų, esančių Senamiestyje ir Naujamiestyje, sutvarkymą.Planuojama parengti Šv. Jono bažnyčios ir bokšto atstatymo techninį projektą. Tikimasi, kad Šv. Jono bažnyčios ir bokšto atstatymas užtikrins evangelikų liuteronų parapijos bendruomenės bei Klaipėdos miesto tapatumo sukūrimą. Savivaldybė su parengtu dokumentų paketu 2018 m. kreipėsi į Lietuvos Respublikos kultūros ministeriją su prašymu tarpininkauti atliekant visas procedūras, kad projektui būtų suteiktas valstybei svarbaus projekto statusas. Šv. Jono bažnyčios ir bokšto atstatymo darbus planuojama finansuoti ne iš savivaldybės biudžeto lėšų.2020 m. pagal parengtą projektą bus atliekami Žardės (Kuncų) piliakalnio tvarkybos darbai.  |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2018 (faktas) | 2019 | 2020 | 2021 |
| Suderintų teritorijų planavimo dokumentų (specialiųjų planų, detaliųjų planų) skaičius, vnt.  | Architektūros ir miesto planavimo skyrius | 20 | Stabilus ar didėjimas | Didė-jimas | Didė-jimas |
| Visuomenės reikmėms atlaisvintos teritorijos plotas per ataskaitinį laikotarpį, ha | Žemėtvarkos skyrius | Bangų g. 11 – 0,06 ha,Gluosnių skg. 6 – 0,0076 ha | Danės g. 6 – 0,0253 ha, Kūlių Vartų g. 5A – 0,06 ha, Didžioji Vandens g. 28B – 0,1 ha | 2,216 | 0 |
| Atnaujintas topografinių duomenų bazės plotas, ha | Geodezijos ir GIS skyrius | 2400 | 2400 | 2400 | 2400 |
| Į Lietuvos Respublikos nekilnojamųjų vertybių registrą įtrauktų objektų arba objektų, kurių vertingosios savybės patikslintos, skaičius, vnt. | Paveldosaugos skyrius | 5 | 5 | 5 | 5 |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, proc. | Paveldosaugos skyrius | 0,6 | Didėjimas | Didė-jimas | Didė-jimas |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, Europos Sąjungos ir kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.2.1.2 uždavinys. Įdiegti darnaus judumo principus susisiekimo sistemoje.2.1.3 uždavinys. Efektyviai naudoti ir vystyti inžinerinę infrastruktūrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.2.4.1 uždavinys. Pritaikyti bendruomenės poreikiams teritorijas prie vandens. 2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.2.4.3 uždavinys. Efektyviai naudoti turimą paveldą. |

Priedas – 2019–2021 m. Klaipėdos miesto savivaldybės miesto urbanistinio planavimoprogramos (Nr. 01) tikslų, uždavinių, priemonių, priemonių išlaidų ir produkto kriterijų suvestinė.

––––––––––––––––––––––––––